Hász Róbert: Júliával az út (Kortárs Kiadó, Budapest, 2010) – A regény fogadtatása

[Györei Zsolt ismertetője] = Kossuth Rádió – Fülszöveg, 2011. november 11.

––––––––––––––––

[Részlet]

"…A szerző nagyon ügyesen alkalmazza a két „én” elbeszélést, a lányét és a sofőrét. A sofőr megszólalásai kibillentenek bennünket a múltból, „távolságot” teremtenek számunkra az eseményektől, fellélegzünk, a perspektívánk megváltozik, van egy pillanat szünetünk, és utána, ahogy Júlia visszaveszi a szót, visszamegyünk újra a történetbe, a történet különféle hangulatai, feszültségei közé, és folytatjuk az együttélést Júlia történetével. Filmes hasonlattal élve, Almodovárra emlékeztető történetszerkesztés: ahogy a különféle kacskaringók szépen lassan egymásba érnek, ahogy az egymástól távol, adott esetben külön pillanatokban felmerülő szereplők útja egyfelé visz, a végén ezek a különböző idősíkok összeérnek, belefutnak a jelenbe."